Source: https://www.mfsr.sk/sk/financie/verejne-financie/regulacny-komplex-pravnych-noriem-metodickych-postupov-z-oblasti-rozpoctoveho-procesu/zakon-rozpoctovych-pravidlach-verejnej-spravy/metodicke-usmernenia-k-zakonu-rpvs/b-metodicke-usmernenie-mf-sr-k-aplikacii-7-ods-1-pism-m-/
Timestamp: 2019-12-11 16:04:33+00:00

Document:
b) metodické usmernenie MF SR k aplikácii § 7 ods. 1 písm. m) zákona č. 523-2004 Z. z. o rozp. pravidlách verejnej správy a o zmene a doplnení niektorých zákonov vo väzbe na § 31 ods. 1 písm. d) citovaného zákona | Ministerstvo financií Slovenskej republiky
Štátny tajomník MF SR
Rozpočet 2.0
Správa o technickej pomoci - Hodnotenie riadenia verejných investícií
Misia Medzinárodného menového fondu - júl 2019
b) metodické usmernenie MF SR k aplikácii § 7 ods. 1 písm. m) zákona č. 523-2004 Z. z. o rozp. pravidlách verejnej správy a o zmene a doplnení niektorých zákonov vo väzbe na § 31 ods. 1 písm. d) citovaného zákona
číslo: MF/7415/2005-421
V záujme jednotnej aplikácie ustanovenia § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon“) Ministerstvo financií SR vydáva toto metodické usmernenie:
Príjmami štátneho rozpočtu podľa § 7 ods. 1 písm. m) zákona sú výnosy z prostriedkov štátneho rozpočtu, ak osobitný predpis neustanovuje inak. Právnická osoba a fyzická osoba, ktorej sa poskytli prostriedky štátneho rozpočtu, odvádza do príjmov štátneho rozpočtu skutočný výnos, ktorý z nich vznikol, t. j. po odpočítaní alikvotnej časti poplatkov za vedenie účtov, prípadne celý poplatok, ak ich vedie na samostatnom účte. Podľa § 31 ods. 1 písm. d) zákona je neodvedenie výnosu z verejných prostriedkov - teda aj z prostriedkov štátneho rozpočtu porušením finančnej disciplíny.
Poskytovateľ pri poskytnutí prostriedkov štátneho rozpočtu určí príjemcovi (v zmluve, liste, oznámení) rozsah a lehotu na vykonanie odvodu výnosov z prostriedkov štátneho rozpočtu. Lehota a rozsah odvádzania výnosov z prostriedkov štátneho rozpočtu môže vyplývať aj z osobitného predpisu. Nedodržanie takto určeného alebo ustanoveného rozsahu a lehoty je porušením finančnej disciplíny podľa § 31 ods. 1 písm. d) zákona.
V prípade, že rozsah a lehota na odvedenie výnosu z prostriedkov štátneho rozpočtu do príjmov štátneho rozpočtu nie je ustanovená alebo určená poskytovateľom, príjemca odvedie vzniknutý výnos neodkladne po skončení lehoty na použitie prostriedkov najneskôr v lehote a v rozsahu určenom v Postupe pre zúčtovanie finančných vzťahov so štátnym rozpočtom, ktorý určuje Ministerstvo financií SR v súlade s § 8 ods. 2 zákona.
František Palko, v. r.
generálny riaditeľ sekcie rozpočtovej politiky
a) metodické usmernenie MF SR k apikácii § 31 ods. 8,9 a 10 a § 37 ods. 3 a 7 zákona č. 523-2004 Z.z. o rozp.pravidlách ver. správy a o zmene a doplnení niektorých zákonov vo vzťahu k pôsobnosti správ fin. kontroly
c) metodické usmernenie MF SR a ŠP k postupu pri aplikácii § 21zákona č. 523/2004 Z.z.
d) metodické usmernenie MF SR k aplikácii § 19 ods. 15 zákona č. 523/2004 Z.z.
e) metodické usmernenie MF SR k aplikácii § 37 ods. 6 zákona č. 523/2004 Z.z.
f) metodické usmernenie MF SR k aplikácii zákona č. 310-2016 Z. z., ktorým sa mení a dopĺňa zákon č. 523-2004 Z. z. o rozpočt. pravidlách ver. správy vo vzťahu k rozpočt. organizáciám,ktorých zriaďovateľom je obec alebo VÚC
g) metodické usmernenie MF SR pre štátne rozp. organizácie k aplikácii ustanovení § 17 ods. 4 a § 22 zákona č. 523-2004 Z. z. s účinnosťou od 1.1.2018 a k nadväzujúcemu Opatreniu z 26. apríla 2017
h) metodické usmernenie MF SR k aplikácii § 26 ods. 3 zákona č. 523/2004 Z. z. pri realizácii úhrady príspevkov na rekreáciu zamestnancov za mesiac december
i) metodické usmernenie MF SR k aplikácii § 8a ods. 4 a 5 zákona č. 523/2004 Z. z. pri poskytovaní dotácií v súvislosti prijatím zákona č. 177/2018 Z. z. o niektorých opatreniach na znižovanie administratívnej záťaže (zákon proti byrokracii)

References: § 7
 § 31
 § 7
 § 31
 § 7
 § 7
 § 31
 § 31
 § 8
 § 31
 § 37
 § 21
 § 19
 § 37
 § 17
 § 22
 § 26
 § 8